<classify> NAIROBI, KENYA MIVUTANOkatika Chama tawala cha Jubilee umezidi kutokota huku Mbunge wa Gatundu Kusini,Moses Kuria, akitangaza mipango ya kuunda chama kipya kitakachotetea maslahi yajamii za Mlima Kenya. Kuriaalieleza wazi kwamba uamuzi uliochangia kuvunjwa kwa chama cha zamani cha TheNational Alliance TNA, ambacho Rais Uhuru Kenyatta alikitumia kuwania uraismwaka wa 2013, uliacha Mlima Kenya bila namna ya kujitetea vilivyo kisiasa. TNAkilivunjwa pamoja na vyama vingine vya muungano uliokuwepo wa Jubilee, kikiwemoChama cha United Republican Party URP kilichoongozwa na Naibu Rais WilliamRuto, kuunda Chama cha Jubilee ambacho kilishinda urais mwaka 2017. Kauliya Kuria imetokea wakati ambapo joto la kisiasa linazidi kuiandama Jubilee bainaya upande unaounga mkono azimio la Dk. Ruto kuwania urais mwaka 2022, maarufuTeam Tangatanga, na kundi jingine linalopinga kampeni za mapema maarufu kamaTeam Kieleweke. Wandaniwa Dk. Ruto wamekuwa wakidai kuna njama zinazoendelezwa kumzuia Ruto kufanikiwakatika azma ya kuwa rais mwaka 2022 ikiwa ni pamoja na kuivuruga Jubilee. Tulikoseawakati tulipovunja chama chetu cha The National Alliance kwa sababu Jubilee nichama kisicho na mwelekeo ambacho hatuwezi kukitumia kufanya mipango yetu yaMlima Kenya. Nitasajilichama kipya cha siasa ambacho kitawapa viongozi wa Mlima Kenya nafasi yakufanya mipango kuhusu masilahi yetu ya siku za usoni serikalini, alisema Kuria. Alikuwaakizungumza katika Kanisa Katoliki la Sabasaba, Kaunti ya Muranga ambapoaliandamana na viongozi wengine wa Jubilee. Viongozihao ni pamoja na Mbunge wa Kandara, Alice Wahome na mwenzake wa Maragua, Mary Waithira pamoja na Seneta waMuranga, Irungu Kangata. Kangataalikiri siasa zinazoendelezwa zimesababisha mgawanyiko wa viongozi na sasachama kinaelekea mahali pabaya. Chamachetu kinaelekea pabaya kwa sababu pande mbili za Tangatanga na Kielewekezinasababisha chuki miongoni mwa wale wanaochukuliwa kuwa wapinzani wao, alisema. Sualala iwapo Dk. Ruto atatumia Chama chaJubilee kuwania urais 2022 limekuwa kwenye ndimi za baadhi ya wafuasi wake nawachanganuzi wa siasa kwa muda mrefu hasa tangu mwafaka wa Rais Kenyatta na kiongoziwa upinzani, Raila Odinga upatikane. Wakatimmoja, ilifichuka kwamba viongozi wanaoegemea upande wa Naibu Rais walisajilivyama vipya na kushukiwa kuwa hayo yalikuwa maandalizi ya kujitafutia makaosalama endapo Dk. Ruto atasalitiwa na viongozi wa Jubilee wanaotoka MlimaKenya. Wahome alitoa wito kwa Rais Kenyatta kuingiliakati ili kutuliza hali chamani na kuepusha mashua ya Jubilee kuzama katikadhoruba kali inayoshuhudiwa. Tulipigakura kwa wingi kuwachagua Uhuru Kenyatta na Dk. Ruto na tunamtegemea kiongoziwa chama kudhibiti hali iliyopo chamani kwa sasa, akasema  <topic>: KIMATAIFA 